als_Latn dik_Latn tur_Latn
Prishtinë, 3 shkurt 2015 – Komisioni parlamentar për Zhvillim Ekonomik i Kuvendit të Kosovës, ka miratuar në parim projektligjin për ndryshimin dhe plotësimin e ndërmarrjeve publike, i cili është proceduar në seancën plenare për lexim të parë.
Në këtë komisioni deputetët kanë ngritur dyshimin sa i përket dhënies së kompetencave komunave në raport me Trepçën.
Por, ministri i Zhvillimit Ekonomik, Blerand Stavileci, dhe kryetari i Komisionit Parlamentar për Zhvillim Ekonomik, Muhamet Mustafa, kanë dhënë zotim publik se komunat nuk do të kenë kompetenca mbi Trepçën.
“Neni i cili i jep kompetencë komunave për të themeluar një ndërmarrje publike nuk ka të bëjë me Trepçën”, ka thënë Stavileci, duke premtuar se do të jenë së bashku me deputet për të përmirësuar projektligjin në aspektin gjuhësor dhe shqetësimet tjera të ngritura për nenin 11.3.
Por, deputeti, Visar Ymeri ka thënë se nëse Trepça bëhet ndërmarrje publike, atëherë ajo sërish duhet t’i respektojë nenet e ligjit bazik për ndërmarrjet publike dhe kësisoj mbi Trepçën do të ketë kompetenca komunat e veriut.
Shqetësimin e njëjtë e ka ngritur edhe deputeti i LDK-së, Blerim Grainca.
Muhamet Mustafa, kryetar i Komisionit Parlamentar ka thënë se për Trepçën do të bëhet strategji dhe ligj të veçantë dhe se për të do të vendoset në Kuvend. /KI/
als_Latn als_Latn als_Latn als_Latn als_Latn als_Latn als_Latn